Paukštakių tvenkinys
55°57′59″ š. pl. 22°2′15″ r. ilg.﻿ / ﻿55.96639°š. pl. 22.03750°r. ilg.﻿ / 55.96639; 22.03750 Paukštakių tvenkinys - tvenkinys Lietuvoje, Plungės rajone, 13 km į šiaurės rytus nuo Plungės. Sudarytas užtvenkus Kumžių upalį (Sruojos intakas) 2,7 km nuo jo žiočių. Tvenkinio ilgis iš pietų į šiaurę - 0,82 km, plotis - iki 0,49 km. Altitudė 161,5 m. Kranto linija labai vingiuota, iš vakarų ir šiaurės rytų yra įsiterpę didoki pusiasaliai. Yra 0,74 ha medžiais apaugusi sala. Krantai aukštoki, daugelyje vietų apaugę medžiais ir krūmais. Į pietvakarius stūkso miškas. Aplinkui plyti pievos. Šalia įsikūręs Vaištarų kaimas. Šiaurine pakrante eina geležinkelis Kužiai - Kretinga. Tvenkinys įrengtas 1987 m.